text: Забелязахме, че използвате стара версия на Microsoft Internet Explorer. Този уебсайт е оптимизиран за работа с Internet Explorer 9 и по-нови версии. Съветваме ви да актуализирате браузъра си, за да можете да използвате всички функции на уебсайта. По-нова версия на Internet Explorer можете да изтеглите от уебсайта на „Майкрософт“ http://www.microsoft.com. Информация за възможностите за доброволческа дейност Информация за работни места, предприемачество, стажове и работа през ваканциите Образование и обучение, възможности в цяла Европа Кажете вашето мнение за политиката и обществото, и участие в структурният диалог Изкуство и забавления, науката и иновации на една ръка разстояние Всичко за вашето здраве, благополучие и спорт Вашите права и услуги, за да се чувствате сигурни и в безопасност Откриването на света извън Европа Практическа информация за пътуване в Европа Søger du nye udfordringer på studiet? Prøv et semester i udlandet - du kan finde inspiration på Eurodesk Danmarks hjemmeside! Now you can work for the EU and UN at the same time - with an internship at the EU delegation to the UN in New York. Find out how. Promote and protect human rights at the UN Human Rights Committee (UN OHCHR) in Switzerland on a 2-6 month internship. Thinking of helping out not just in Europe, but also further afield? Love people and discovering new cultures? These websites will open your eyes to the many international opportunities for volunteer work around the world. Ever thought of linking your NGO with a partner in North Africa, Turkey or the Middle East? The Euro-Med platform will help you find partners for youth projects and exchange experiences. Sure, you can go abroad to study, work, volunteer or just to have fun. But what about just immersing yourself in the culture with the Lions Clubs International youth exchange and youth camp programme?


source: fineweb

text: Разположение на региона на картата на Танзания Кагера е един от 26-те региона на Танзания. Разположен е в северозападната част на страната, граничи с Уганда, Руанда и Бурунди и има излаз на езерото Виктория. Площта на региона е 28 388 км2, а населението е прибизлително 2 млн. души (2002). Столица на региона е град Букоба. Тук, върху един голям и 9 малки острова в езерото Виктория е разположен националният парк Рубондо, един от 16-те национални парка в Танзания. Обхваща площ от 457 км2. Регион Кагера е разделен на 8 окръга: Букоба - градски, Букоба - селски, Мисени Мулеба, Карагуе, Нгара, Чато и Бихарамуло.


text: Главоболие при децата. Мигрена? Автор: Dr. Rob Danoff Главоболията на вашето дете могат да се окажат мигрена Ако като възрастен сте имали мигрена, значи знаете колко е болезнено и колко опустошителна може да бъде тя за вашата работа и социален живот. За нещастие децата също страдат от мигрена, но често те не се лекуват, тъй като децата не могат да опишат болката и родителите им заключават, че те имат обикновено главоболие. Не всички главоболия си приличат Главоболието се характеризира с определен вид болка в главата или други симптоми, но съществуват различни видове главоболие със свои причини и начини за лечение. В много случаи, когато хората мислят за главоболие, обикновено го свързват с възрастни, а не с деца. Всъщност обаче повечето деца имат някакъв тип главоболие до гимназиална възраст и често го имат и като възрастни. За щастие само малък процент от главоболията в детството се дължат на заболявания или нараняване на главата. Фактите показват, че повечето главоболия в детска възраст са провокирани от напрежение, в следствие както от стрес, така и от липса на сън. Някои главоболия се дължат на опредени храни или на фактори от околната среда (парфюми, сух и топъл въздух и т.н.) Въпреки че главоболието е рядко срещано при децата, 20 % от децата на възраст между 5 и 17 години редовно имат определен тип главоболие. Три-четвърти от тези главоболия се дължат на напрежение; останалите 5 % имат мигрена. Какво представлява мигрената? Тъй като се причинява от свиването или разширяването на кръвоносни съдове, обикновено мигрената се отнася към главоболията, свързани със съдовата система. Това свиване или разширяване може да доведе до болки в главата или други симптоми като нарушено виждане или проблеми с равновесието. Повечето деца, които имат мигрена, са я наследили. Ако във вашето семейство има мигрена, трябва да бъдете нащрек дали на детето ви му прилошава в кола или от движение. Това би могло да бъде ранен индикатор за това, че то по-късно ще развие мигрена. Мигрената може да бъде диагностицирана и при 4-годишни деца. Според изследванията повечето момчета, които развиват мигрена, я израстват. За съжаление честотата на мигрената може да се повиши при момичета между 13-19 години поради хормонални промени. Какви са симптомите? Ако имате съмнения, че детето ви страда от мигрена, ето за какво трябва да наблюдавате: - Болка от двете страни на главата (особено при малки деца) - Болки в едната страна на главата (особено при по-големи деца) - Често повръщане - Чести прилошавания без причина - Чести болки в корема - Повишено сълзене от очите - Промени в зрението Когато става въпрос за мигрена, децата са различни. Различните деца биха могли да имат един или няколко от горните оплаквания. Как можете да помогнете на детето си? Водете дневник със следната информация и я споделяйте с педиатъра на вашето дете: - Колко пъти в седмицата детето има главоболие? - Къде е локализирано главоболието? - Колко болезнено е главоболието? - Колко продължава главоболието? - Смятате ли, че някакви храни, напитки или дейности го провокират? - Главоболието на детето влияе ли върху нормалните му дейности? Моето дете има мигрена Има много безлекарствени терапии, включително управление на стреса, които могат да помогнат за облекчаването на главоболията при деца и юноши. Тези подходи могат да се прилагат самостоятелно или в комбинация с подходящи медикаменти. За да помогнете на детето си да се чувства по-добре, е важно то да се храни здравословно, да има добри навици, свързани със съня и да прави достатъчно упражнения. Колкото до медикаментите, повечето деца се чувстват добре от парацетамол, както и противовъзпалителни медикаменти като Ибупрофен. Но ако тези медикаменти не облекчават болката на детето ви за няколко часа, вероятно ще имате нужда от по-силни лекарства, предписани от лекар. Някои лекарства се използват, за да се предотврати или намали честотата на кризите, докато други имат за цел мигновено облекчаване на болката. За щастие сега има много ненаркотични (неводещи до пристрастяване) възможности, от които да се избира. Децата, които страдат от чести главоболия, могат да развият също така тревожност и депресия. Така че е от изключителна важност ранното разпознаване, да обясним на децата защо имат главоболие и да ги уверим, че нищо не расте вътре в мозъците им. Dr. Rob Danoff Robert Danoff, D.O., M.S., е семеен лекар. Той е програмен директор на Family Practice Residency Frankford Hospitals, Jefferson Health System, Фираделфия. Също така той е медицински кореспондент на The Comcast Network, CN8, автор в the New York Times и списва седмична медицинска рубрика в Bucks Courier Times. Превод от английски език: Фукла


text: МИСИЯ Българският спортен тотализатор (БСТ) е лицензиран хазартен оператор с дългогодишна история. Основан е през 1957 година и до днес е лидер в сектора на цифровите лотарийни игри в страната. ЦЕЛ БСТ е държавно предприятие към Министерството на младежта и спорта, чиято цел е да набира парични средства за подпомагане на физическото възпитание и спорта в Република България. За постигането и БСТ организира числови лотарийни игри, залагания върху резултатите от спортни състезания , моментна лотария и традиционна лотария на територията на страната, в съответствие с изискванията на Закона за хазарта и нормативните актове за неговото прилагане. ВИЗИЯ БСТ разполага с модерна система за приемане на залози в реално време, базирана на съвременни технологии и съобразена с всички световни стандарти за информационна сигурност. Тя предлага висока степен на надеждност и възможности за гъвкаво разширяване на портфолиото от предлагани игри, както и за бъдещо въвеждане на онлайн залагания. ЦЕННОСТИ БСТ членува в международни организации, които имат за цел развитие на сътрудничеството в областта на разработването, организирането и провеждането на хазартни игри и задълбочаване на партньорството между хазартните оператори в страните от Европа и света. Като редовен член на двете най - големи международни браншови асоциации - Европейски лотарии (ЕЛ) и Световна лотарийна асоциация (СЛА), БСТ е сертифициран по Рамково споразумение за отговорна игра на СЛА. Нашите основни ценности са: - Отговорност – най-високи стандарти на корпоративна и социална отговорност; - Почтеност – прозрачност и отчетност; - Професионализъм – предлагане на атрактивни игри на нашите участници, съчетани с високо ниво на обслужване в приемателната мрежа, съобразени с най-добрите международни практики и тенденции;


text: Иън Джоузеф Съмърхолдър е роден на 08.12.1978 в Ковингтън, Луйзиана – САЩ. Гребане, плуване, риболов и яздене на коне са основните му занимания в детството. Също така участва в училищния актьорски клуб и изнася представления с местната театрална група. На 10 години майка му го насърчава да започне кариера на модел. Когато е в прогимназията той решава да остави кариерата на модел на заден план и да се съсредоточи върху спорта и училището. Няколко години по-късно, когато има възможност да бъде модел в Европа, той я приема. Това му предоставя възможността да пътува и да учи, а също така успява да посети градове като Париж, Милано и Лондон. На 17 години започва да учи актьорско майсторство в Ню Йорк, а на 19 вече започва да се занимава професионално с актьорство. Деймън Салваторе е по-големият и много по-опасният от двама братя вампири, които споделят дълга и горчива история. Той е не по-малко привлекателен за дамите. Също има чувства към Елена, но е твърде брутален, зловещ и прекалено типичен представител на вампирския вид, за да успее да я привлече към себе си. Не страда от излишни скрупули и често убива изпречилите се на пътя му. ФАКТИ: - Модел е от 10 годишен за марки като Calvin Klein, Dolce & Gabanna, Gucci, Versace и Guess - Участва в училищния отбор по футбол и бейзбол - През 2005 наддава 10 – 15 килограма и започва да получава повече роли - В едно интервю споменава, че иска да си купи къща на Хавай, но не успява, тъй като героят му в LOST, който се снима там, умира. - Има брат Robert (Bob) и сестра. Родителите му се развеждат, когато той е на 13.


text: Damian Palin: Деймиън Пейлин: Извличане на минерали от морската вода Светът се нуждае от чиста вода, и все повече и повече, ние я извличаме от океаните, обезсоляваме я, и я пием. Но какво да правим със солената саламура която остава? В този интригуващ кратък разговор, TED сътрудникът Деймиън Пейлин предлага една идея: да я обработим за извличане на други минерали, от които се нуждаем, със съдействието на някои обичащи метал бактерии.


text: Ядем 70 на сто повече храна, от необходимото Умна стратегия сваля мазния пояс от кръста Тлъстините по корема отделят хормони и опасни вещества Веселина Мончева 11.04.2009 50 кабинета в страната ще изследват хора с наднормено тегло, които са решили да се погрижат за здравето си. Ендокринолози, кардиолози, специалисти по хранене и фитнес ще консултират всеки и ще му подготвят индивидуален режим за хранене и спорт. Това е целта на програма "Моделина" , която обединява усилията на специалисти от Национална метаболитна академия. "Тлъстините около кръста представляват жлеза с вредно действие. Тя произвежда над 30-40 вредни вещества. Едни от тях "прилепват" диабета, други променят липидите и повишават кръвното, а с това увеличават значително и риска за сърцето. Всеки трети българин е изправен пред този риск, защото статистиката сочи, че 46% от жените и 52% от мъжете са с наднормено тегло", съобщи проф. Сабина Захариева, национален консултант по ендокринология.Същественият проблем е не че ядем повече, а че се движим все по-малко.Такахранителната енергия се превръща в лоша тъканЗа да не ни разболее, трябва да спрем производството на вредни вещества от този мазен пояс от кръста. Това може да стане само със системно и активно движение и балансиран хранителен режим, обясни проф. Добрин Свинаров от Александровска болница.5 прости показателя сочат риска за здравето. Изследванията не изискват специализирани лаборатории. Правят се лесно. Със сантиметър лекарят определя обиколката на талията, проверява килограмите. Тест определя кръвната захар, липидната обмяна и следи дали в урината има албумин. Сигнал за тревога е обиколка на талията по-голяма от 94 сантиметра за мъжете, а за жените над 80. В съчетание с кръвно по-високо от 120/90 и захар над 6,1, рискът от здравословни проблеми е реален, обясняват специалистите.Имаме нужда само от 1/4 от това, което ядемОстаналите 2/3 се складират като "запас" от тлъстини, които се отлагат около кръста, сочи проучване сред 1007 участници от 17 населени места у нас на агенция ТНС. Въпросите са насочени към наднорменото тегло и опитите човек сам да се справи с него. Проучването показва, че близо половината участници в анкетата са имали един неуспешен опит за отслабване, а 26% по повече от три. Въпреки че всеки трети е убеден, че наднорменото тегло е сериозен здравословен проблем, изводите и действията спират дотук."Метаболитният синдром не се влияе от всяка диета. Има такива, които го задълбочават - например прословутите белтъчни диети, както и плодовите. Няма чудодейни рецепти. Това го доказват стотиците диетични режими, които не носят особена полза. След всеки експеримент човек се чувства все по-тежък и болен. Обучението по програма "Моделина" цели да промени хранителните навици и да даде на всеки индивидуална програма", обясни диетологът Галина Вутова, инструктор по хранене в ДКЦ "Св.Лука". За улеснение вече работи безплатна телефонна консултация и сайта: www.modelina.bg . Белтъчната диета носи повече вреда, отколкото полза Хора с наднормено тегло и метаболитен синдром нямат никаква полза от белтъчната диета, каза Галина Вутова - инструктор по хранене в ДКЦ "Св.Лука".Тази диета дава бързи резултати и затова много хора я предпочитат.Когато организмът изчерпи запасите на захар в черния дроб и мускулите, мазнините започват да се разграждат и това е добре. Човек отслабва. Без достатъчно въглехидрати обаче мазнините се разграждат до вредните кетони. Те тровят мозъка, бъбреците и всички органи.Организмът се опитва да ги изхвърли с усилено уриниране. Заедно с тях обаче изхвърля и водата и се обезводнява. На това се дължи бързото отслабване, но то е съпроводено с бързо състаряване, защото организмът буквално "пресъхва".25-30% от хората се чувстват добре, като спазват белтъчната диета. Останалите, които са над 70 процента, се чувстват зле, особено жените, които често изпадат и в депресия. Тази диета може да отключи бъбречни заболявания, подагра, хипертония, обясни Галина Вутова. . Не винете наследствеността "Някои казват: "Майка и татко са пълни, затова и аз" ...Да, така е. Само че и майката, и бащата се хранят така, както и детето. В семейството няма изграден модел на здравословно хранене и на спортуване. Едни и същи навици, едни и същи гени. Водещ обаче е навикът и личният ни избор. От него зависи дали ще сме дебели и болни, или ще положим усилия и ще спортуваме, за да не позволим на гените да проявят своя "негативен" ефект" , каза фитнес инструкторката Галина Толкинтън. . Националният консултант по ендокринология проф. Сабина Захариева: Трупаме килограми заради “пестящия” ген Наднорменото тегло и метаболитният синдром са пряко свързани с изобилието от храна в наше време. Първобитният човек не е ял такива количества, каквито ядем днес, нито е имал достатъчно храна през всички сезони. През лятото той е трупал запас от мазнини, които са се складирали в областта на корема, за да му осигурят енергия за зимата. С годините този механизъм се е съхранил."Пестящият" ген от миналото обаче не е в полза на съвременния човек. Заради него и днес той трупа пояс от мазнини около корема. Той се превръща в ненужна ендокринна жлеза, която секретира хормони и други вещества,повечето от които са вредни. Те нарушават обмяната на мазнини, въглехидрати, повишават съсирването на кръвта. Тези фактори увеличават риска от сърдечносъдови заболявания. Наричат ги "смъртоносен квартет", "синдрома Х", заради акумулирания риск от болести и смърт.Всичко това може просто и лесно да се диагностицира и голяма част от тези заболявания да се избегнат, ако килограмите влязат в норма и резултатът трайно се задържи. Това е несбъднато желание на много хора, пробвали какви ли не "чудодейни" диети без особен резултат. . . . . Живот: други материали . Анкета трябва ли да слагаме коланите на задните седалки в автомобила? да, задължително спасяват само когато се кара до 80 км./ч не кат само си търси начин да глобява


text: Бившата приятелка на Митьо Очите все още кара неговото “Lamborghini“ Сн.: БГНЕС Бившата приятелка на Димитър Желязков, по-известен като Митьо Очите - Антигона, е сред най-дейните участници в незаконните улични гонки с коли. Тридесетгодишната блондинка си умирала да си вдига адреналина, като профучи нощно време през някой безлюден булевард с над 200 км/час, потвърждават полицаи които по време на смяна са я засичали, предаде агенция КРОСС, цитирайки dnesiutre.com. Знойната дама няма начин да бъде сбъркана, тъй като все още кара култовото “Lamborghini“ на Очите, което професор Кушлев много искаше, но така и не успя да вземе. Както се знае, преди да се отправи към пандиза, Желязков успя да уговори продажбата на фамозното си “Lamborghini“ за над 150 000 евро. Колата бе внесена от Германия три години по-рано, а сделката уредил приятелят на Желязков-Радослав Канадеца. Именно на негово име било регистрирано и “Lamborghini“-то. Впоследствие колата бе прехвърлена на приятелката на Очите-Антигона. С тази “маневра“ Очите успя да опази луксозното возило от комисията “Кушлев“, която наложи запор върху негово имущество за близо 2,4 милиона лева. Така че Антигона продължава да му се радва, въпреки че вече не са двойка с Митьо Очите. Местата в Бургас, на които най-често се правят среднощни гонки, са пътят за Сарафово и този към село Маринка и Твърдица. Полицаите са се зарекли именно там да поставят в най-скоро време видео наблюдение. Докато се монтират камерите, опасните участъци ще се следят по 24 часа от полицейски патрули. Това обаче не се отразявало на гонките.


text: Да дарим пари В зависимост от местната данъчна политика в отделните страни, даренията за международната организация „Врата на Надеждата” могат да бъдат приспаднати от общия облагаем с данък доход на дарителя; направете справка по този въпрос в данъчната служба, когато желаете да направите дарение. Всяко дарение е високо ценено от нас. Дарения на пари: на ръка могат да бъдат оставяни в двата офиса на „Врата на Надеждата”: Централният офис в САЩ: PO Box 303, Glendale,CA 91209 Офисът ни в Канада: PO Box 1333, Aldergrove, BC V4W 2V1 PO Box 1477, Vernon, BC V1T 6N7 За дарения в офиси в други страни натиснете тук, за да намерите най-близкия офис на „Врата на Надеждата” Дарения онлайн: Кликнете PayPal, за да направите дарение онлайн, използвайки Вашата кредитна карта. „Врата на Надеждата” използва PayPаl за осъществяване на плащания по кредитни карти. Транзакцията по кредитната Ви карта ще се появи в сметката ви като „PayPal *DOORHOPEINT”. Да дарим чрез акции и ценни книжа Подпомагането чрез акции може да бъде великолепен начин за осъществяване на годишни дарения или на предварително планирани дарения. Веднага ще получите намаление на данъка върху дохода Ви, което е съотносимо с балансираната пазарна стойност на акциите Ви с висока стойност. Направилите дарение чрез акции не получават намаление на данъка си за разликата между онова, което те са платили като дарение чрез акциите си и пазарната им стойност към момента на правене на дарението. Ако желаете да направите дарение чрез акции, свържете се с нас на email@example.com, или ни се обадете на 877 4403644. Предварително планирано дарение Вие можете да включите „Врата на Надеждата” в завещанието си или в пълномощното по недвижимо имущество, като така ще получите част от него, когато Господ ви призове обратно вкъщи. Можете също така да прехвърлите Ваша ценна собственост в тръст още сега и ще получите благоприятни данъчни оценки и доход до края на живота Ви, като спомогнете за благословението на „Врата на Надеждата”. Ако желаете да направите предварително планирано дарение или завещание, свържете се с „Врата на Надеждата” на имейла firstname.lastname@example.org или ни се обадете на 877 4403644, като същевременно се обърнете за съвет и към Вашия юридически съветник или финансовия Ви организатор относно възможностите да включите „Врата на Надеждата”, когато управлявате и планирате собствеността си. Дарение на недвижимо имущество Ако желаете да дарите недвижимо имущество, свържете се с „Врата на Надеждата” на email@example.com или ни се обадете на 877 4403644. Дарение на превозно средство Превозните средства са ценна придобивка за пасторите и евангелизаторите в много страни. Ако желаете да дарите превозно средство, което е в добро състояние, свържете се с „Врата на Надеждата” на firstname.lastname@example.org или ни се обадете на 877 4403644.


text: Хепатит (Hepatitis chronica) Хепатит означава възпаление на черния дроб. Най- честата причина за това са вирусните инфекции, но същия, или подобен увреждащ ефект могат да имат дълготрайния прием на алкохол, продължителната употреба на някои медикаменти, токсичното въздействие на химикали, както и чернодробни заболявания наричани автоимунни при които дефект в имунната система на организма атакува собствения черен дроб. Известни са различни вируси, които могат да увредят черния дроб. Най- чести и с по- голямо практическо значение са тези означавани като А, В, С, D и Е. Основните разлики между тях се определят от начина на разпространение, пътя по който поразяват чернодробните клетки и в много голяма степен от възможностите им да причинят трайно и сериозно увреждане на черния дроб и на други органи. Хепатитът е неспецифичен термин, използван, за да се обозначи възпаление на черния дроб. Той се диагностицира чрез кръвна проба, която показва покачване на чернодробните ензими. Нормалните стойности за чернодробния ензим варират при различните лаборатории. Пациентите, чиито лабораторни изследвания са под наблюдение, показват увеличаване на чернодробните ензими. Този материал предоставя информация за патофизиологията, специфични причини и лечения, налични както с търговски цели, така и от съвременни клинични опити за вирусен хепатит А, В и С, както и хепатит причинен от алкохол или наркотици. Първите клинични проявления на острата фаза на хепатит, варират от асимптоматични (без видими белези) до силна умора, пожълтяване на кожата и/или очите (оттук името жълтеница), гадене, повръщане, виене на свят или диария. Хепатит А Хепатит А е чернодробно заболяване, причинено от вируса на хепатит А. Вирусите са много малки организми, които се разпространяват от човек на човек. Различават се от бактериите, които са значително по-големи. Вирусите не могат да се лекуват с антибиотици. - Как се разпространява хепатит А? Инфектирането настъпва при ядене на храна или пиене на вода, които са заразени с вируса. Той се разпространява бързо и лесно сред членовете на семейството, на детски заведения и старчески домове, където хората имат тесни контакти помежду си. С изпражненията си заразеният отделя големи количества от вируса. Замърсяване на питейната вода може да настъпи в области с нисък стандарт на водопроводите и очистителните съоръжения, с което се причинява заразяване на голям брой хора. Салатите, плодовете и други сурови храни, измити със заразената вода, са друг източник на инфекция, особено в страните от третия свят. Рибите и морските плодове стават източник на инфекция поради замърсяването на морската вода с отпадни води. Инфекцията е честа в страни, където стандартите за канализация и лична хигиена, са ниски. Високо рискови области са страните от Южна и Източна Европа, Африка и части от Средния и Далечен Изток. Инфекцията се среща предимно сред възрастните хора, при които заболяването протича по-тежко, както и сред хомосексуалистите и инжектиращите се наркомани. - Прояви на заболяването След като вирусът попадне в организма на човек, прояви не се наблюдават в продължение на 2 до 6 седмици. Това е т.нар.инкубационен период. Някои хора, особено децата, нямат никога оплаквания. И все пак те са заразени и могат без да знаят да разпространяват инфекцията. Други имат леки оплаквания, които не налагат консултация с лекар. Малък брой хора могат да развият тежка инфекция. Оплакванията включват: главоболие, температура, гадене и повръщане, коремни болки, диария. Изброените оплаквания могат да продължават седмица или повече. Това се нарича продромален период. По-късно може да се появи жълтеница. Жълтеницата се забелязва лесно, тъй като белите склери на очите стават жълти, при по-тежки случаи кожата също пожълтява, урината става тъмна, а изпражненията бели. Пожълтяването се причинява от пигмента билирубин, който нормално се обработва и отделя от черния дроб. Почти всеки заболял се възстановява напълно за няколко седмици, необичайно е хората да бъдат приети в болница. В продължение на повече месеци могат да останат повишена уморяемост и понижена умствена работоспособност. При малък брой хора заболяването може да продължи по-дълго и да бъде по-тежко, но те също се възстановяват. Хепатит А не причинява дълготрайно чернодробно увреждане. Тежестта на болестта нараства с увеличаване на възрастта и при хора над 60-годишна възраст съществува, макар и малък риск от смъртен изход. При кърмачетата и малките деца инфекцията е лека и може да протече незабелязано. Всеки, който е преболедувал хепатит А, остава имунен, т.е. неподатлив към повторно инфектиране, за цял живот. - Лечение Както при повечето заболявания, причинени от вируси, така и тук няма специфично лечение. Някои болни с жълтеница се оплакват от силен сърбеж, който може да се помвлияе от кратък курс със кортикостероиди. Обикновено на хората се препоръчва да се хранят и приемат течности, колкото могат. По-лесно се смила по-леката храна, няма причина да се забрани приемът на мазни храни, освен ако човекът не чувства дискомфорт. Добре е да се избягва приема на алкохол и тежките физически упражнения. - Предпазване от инфекцията Инфекцията може да се предотврати чрез ваксина, която осигурява защита в продължение на 10 години. Ваксинирането е особено полезно за хора, пътуващи в области, където хепатит А е честа инфекция. Една доза от ваксината се поставя 2 до 4 седмици преди пътуването. Бустерна ( допълнителна подсилваща ) доза се прилага от 6 до 12 месеца по-късно. Препоръчва се краткотрайна профилактика за хора, били в тесен контакт със заразения или за пътуващи за кратко време до страни, където инфекцията е по-широко разпространена. Една доза от имуноглобулин, богат на антитела, насочени срещу вируса, осигурява защита в продължение на 3 до 6 месеци. Ваксината се препоръчва за инжектиращи се наркомани, хомосексуалисти или за всеки, чието сексуално поведение би го поставило в рискова ситуация, както и за хора с хронични чернодробни заболявания. Ако човек с налично чернодробно заболяване се инфектира с вируса на хепатит А, то заболяването може да протече много тежко. Не всеки се нуждае от ваксина. Някои хора имат антитела, образувани при предишна инфекция, за която не са знаели. Това може лесно да се провери с кръвни тестове. Наскоро бе въведена комбинирана ваксина за хепатит А и В. Вашият личен лекар ще Ви посъветва дали тя е по-подходяща за Вас. Предпазете се от инфекцията чрез: - консултация с Вашия личен лекар за ваксиниране 4 седмици преди да пътувате във високо рискова област - мийте винаги ръцете си след ползване на тоалетна - не консумирайте недобре сготвена риба, сурови салати, необелени плодове, вода от чешмата, кубчета лед или непастьоризирано мляко във високо рискова за хепатит А страна. Хепатит В Хепатит В се причинява от вирус, който се открива в кръвта, в чернодробните клетки и пространствата между тях.Той притежава 3 антигена, като главно значение има т.н. повърхностен австралийски антиген, който съществува самостоятелно под формата на кръгловати и пръчковидни образувания в кръвта. Австралийският антиген представлява понастоящем критерий за носителството на вируса, причиняващ хепатит-В. Вирусът притежава изключително висока инфекциозна способност ( приблизително 100 пъти по- голяма от тази на вируса на СПИН ). Това обяснява защо при около 2 милиарда души по света се откриват белези на досег с него, като 350 милиона от тях са постоянни носители на вируса. По данни на Световната Здравна Организация смъртните случаи, като резултат на хепатит В инфекцията ежегодно са повече от 1 милион. България е между страните, в които носителството на хепатит В вируса се оценява като средноендемично- т. е. при 5- 7 % от населението й. - Пътищата за предаване на хепатит В вируса са няколко: 1. Парентерален- чрез минимални количества инфектирана кръв попаднала например директно в рана или наранена лигавица; чрез недобре стерилизиран инсрументариум при медицински, или зъболекарски манипулации; посредством игли и спринцовки при наркомани; при преливане на кръв, или кръвни продукти, в които вирусът не е бил доловен от скриниращите го изследвания. Инфектирането може да стане и чрез слюнка, или вагинална течност особенно ако са замърсени с кръв. 2. Перинатален- от майка носител на вируса, като заразяването на новороденото става по време на раждането. 3. Сексуален- при непротектиран секс със заразен партньор. 4. Хоризонтален- при постоянен и тесен битов контакт с носители на хепатит В вируса. - Как се проявяват заболяванията причинени от хепатит В вируса. Много хора нямат никакви симптоми на острата хепатит В вирусна инфекция. При други заболяването протича единствено с грипоподобни оплаквания. Тези случаи по- често остават неразпознати, без да бъдат изолирани и наблюдавани по отношение хода на инфекцията им. Класическата изява на острото заболяване ( наблюдава се само при 10 % от заразените деца ) предполага пожълтяване,поява на тъмна урина и светли на цвят изпражнения. Това, заедно с други по- общи оплаквания е повод за откриване на болестта и настаняване на заразените в Инфекциозни отделения. За щастие по- малко от 1 % от случаите имат изключително тежък ход на заболяването си, като неблагоприятният изход за тях е много чест. Съществена особенност на Хепатит В вирусната инфекция е да хронифицира в продължение на 10- 20 и повече години. Резултатът от това не рядко е цироза и в не малък процент от болните рак на черния дроб. Възможностите за лечение на заболяването в хроничната му фаза все още са незадоволителни. Едва при около 25 % от случаите се постига “ изчистване “ на хепатитния вирус. За момента най- добрият начин за лечение е прилагането на Интерферон. Този медикамент наподобява естествено произвеждания в тялото, при всяка вирусна инфекция интерферон. Ролята му е да препятства размножаването на вируса. Медикаментът се прилага инжекционно по начин подобен на поставянето на инсулин от диабетиците. Това става три пъти седмично за не по- малко от шест месеца. В последните години се прилага и един антивирусен препарат-Lamivudin, основно при случаи, които не са отговорили на лечението с Интерферон. Лечението с интерферон може да има странични ефекти, които са индивидуални. Най- често това са грипоподобни оплаквания като главоболие, температура, повръщане, отпадналост мускулни болки. Тези оплаквания ефективно се повлияват от малки дози Парацетамол. Могат да се наблюдават и много по- сериозни странични реакции, които да наложат намаляване на дозата, или дори спиране на лечението. Ето защо се налагат периодични контролни прегледи, с проследяване и на някои кръвни показатели. Вече е ясно, че реалността за хронифициране на хепатитната инфекция е по- голяма в детска възраст- за инфектираните в периода на новороденото тя възлиза на 90 %, за възрастта 1- 5 години до 50 % и за по- големите деца и възрастните до 6%. Всичко казано до тук дава основание с много по- голяма убеденост днес да се приема, че много по- ефективният и евтин път за борба с хепатит В вируса е имунизирането срещу него. Съвременните ваксини, произведени при висок стандарт на производството осигуряват имунитет за 94- 98 % от ваксинираните. България е сред първите страни, която в началото на 90-те години въведе схемите за масово имунизиране срещу хепатит В на новородените и на отделни групи от населението оценявани като високо рискови. Резултатите от този подход се оценяват като много окуражителни- през 1987 г. в САЩ инцидентността на хепатит В намалява с повече от 70 %. Трябва да се има предвид, че програмата за задължително имунизиране на новородените ще даде напълно осезаем ефект 15 до 20 години след започването й. Ето защо все по- настойчиво се препоръчва Разширената Програма за Имунизация на СЗО- ( EPI ) и за децата над едногодишна възраст, особено при тези оценявани като високо рискови. За осигуряване на пълен ефект от ваксината е необходимо да се поставят три последователни дози в разстояние на шест месеца. За доказване нейната ефективност е препоръчително извършването на кръвен тест. При редките случаи, които не показват задоволителен имунен отговор, може да се наложи повторен курс на имунизация. Препоръчва се също поставянето на подсилваща ваксина на всеки 5 години. При определени групи от населението ваксината може да бъде направена и по други схеми. За подробности по тях ще научите от Вашите лични лекари. - · Форми на болестта: Различават се две основни болестни форми – със и без жълтеница. Най-честата форма е с поява на жълтеница. Периодът от инфектирането до първите признаци на болестта /инкубационен период/ е дълъг – от 40 до 180 дни. В началото заболялите се оплакват от обща отпадналост, намален апетит, гадене, тежест и болка в дясното подребрие. Рядко се уста новяват грипоподобни прояви – главоболие, хрема, ставни и мускулни болки, както и нетипичен кожен обрив, придружен от слабо повишаване на телесната температура. Времетраенето на този начален стадий е 7-10 дни, като към края му урината потъмнява на цвят и се появява жълтеница. С появата на жълтеницата настъпва следващия стадий на болестта, като грипоподобните признаци, обривът и ставно-мускулните болки преминават. Тежестта на заболяването е в зависимост от степента и продължителността на жълтеницата. Под дясното подребрие се опипва увеличен, гладък и болезнен черен дроб. Лабораторното изследване на кръвта показва няколкократно увеличение на трансаминазите, т.е. – на ензими, произхождащи от чернодробните клетки и при клетъчния разпад попадат в кръвта. Увеличено е количеството на пигмента билирубин както в кръвта, така и в урината. Времетраенето на този стадий най-често е 1-3 седмици, след което жълтеницата постепенно намалява и изчезва, оплакванията преминават, а кръвните и уринните показатели се нормализират.Този стадий понякога може да бъде и много попродължителен – дори до една година. Съществуват по-лека и по-тежка от описаната типична форма. При по-леката форма признаците са по-слабо изразени, жълтеницата е лека, с продължителност до един месец. По-тежката форма протича с изразени признаци. Болните са апатични или раздразнителни. Артериалното налягане се понижава, пулсът е забавен. Нивото на кръвосъсирващите фактори спада. Жълтеницата протича по-трудно и трае два или повече месеца. По значителни промени в съзнанието поява на еуфория или задълбочаваща се сънливост, както и ускоряване на пулса говорят за настъпваща кома. Острата форма на хепатит-В със жълтеница и задръжка на оттока на жлъчката протича с кожен сърбеж и увеличение на ензима алкална фосфатаза в кръвта. Съществува и форма на вируса хепатит В, която протича без поява на жълтеница /аниктерична форма/, без останалите признаци на болестта и без биохимични промени в кръвта както при формата със жълтеница. Особено тежко усложнение на болестта е развитието на чернодробна кома. То се дължи на токсичното действие на разградени продикти, натрупани в кръвта поради силно нарушената детоксична чернодробна функция. Тези токсични разпадни продукти увреждат мозъка и предизвикват развитие на кома. Основен токсичен продукт е амонякът. В началото болните са възбудени или подтиснати, имат гадене и повръщат. Постепенно промените в съзнанието се задълбочават, настъпва загуба на ориентацията за време и място, сънливо състояние. По-късно се появява сопорозно състояние и настъпва чернодробна кома, като нормалните рефлекси изчезват и се установяват патологични рефлекси, отпадат зеничната реакция и гълтателния рефлекс. Наблюдава се неритмично дишане. Поради рязкото намаляване на нивото на кръвосъсирващите фактори, които при нормални условия се образуват в черния дроб, настъпват спонтанни кръвоизливи. Важен признак за застрашаваща кома е силната чернодробна болка, както и появата на дъх на черен дроб от устата. - · Лечение Болните от вирусен хепатит-В се поставят на легло. Назначава се висококалорична и едновременно строго щадеща диета съдържаща лесноусвоими въглехидрати и малко биологично-активни белтъчини. Мазнините се изключват от диетата. Препоръчват се сиропи, печени плодове, плодови пюрета, шипкова каша, картофено пюре, оризова каша, подсладени чайове, мед, сухар, нишесте, кремове без яйца, желета, конфитюри, тиква, шипков и ябълков мармелад, витамини от група-В и С. Извършват се вливания на коктейли от глюкоза, витамини, плазма и други хепатопротективни вещества. По показание се прилагат кортикостероиди, болкоуспокояващи и седативни медикаменти. Лечението се провежда в инфекциозно болнично заведение под ръководството на лекари-специалист /инфекционист и гастроентеролог/. След изписване болните подлежат на диспансерно наблюдение и контрол в продължение поне на три години. Профилактиката заема важно място за ограничаване на заболяването. Редовно трябва да се изследват донорите на кръв за носителство на австралийски антиген. Необходимо е задължителна еднократна употреба на игли и спринцовки, както и грижливо почистване и дезинфекция на медицински инструментариум. Понастоящем профилактичната ваксинация против хепатит-В няма широко практическо приложение. Спазването на висока лична, битова, обществена и професионална хигиена намалява рисковете от заболяване. Изследването на по-широки контингенти лица за носителство на австралийски антиген също така спомага за ограничаване на заболеваемостта. От друга страна строгото изпълнение на диетичния режим предпазва от хронифициране на болестта. - Препоръки за имунизиране срещу хепатит В на Министерството на Здравето: - носители на СПИН - пациенти подлежащи на хемодиализа - чести трансфузии на кръв и кръвни продукти и ттрансплантации на органи - лица с повишен риск във връзка със сексуалното им поведение - употребяващите инжекционни наркотици - контактните в семействата на болни и преболедувалите от хепатит В - родените преди 1992 година. Хепатит C Този вид хепатит все още не е добре проучен. Причинителят на хепатит-С не е изолиран. Предполага се, че заболяването се предизвиква от два вируса, които се отличават по продължителността на инкубационния период /периодът от заболяването до появата на първите болестни признаци/. Предаването на инфекцията е подобно на това при Хепатит В: - при контакт на лигавица , или наранена кожна повърхност с заразени кръв и кръвни продукти. Съвременните методи за скриниране на донорите по отношение хепатит С вируса осигуряват достатъчно сигурна защита за болните нуждаещи се от преливане на кръв, или други кръвни продукти. Все пак необходимо е да се знае, че за нашата страна относителният дял на заразените с хепатит С вируса е най- голям сред болните нуждаещи се от чести кръвопреливания , или прилагане на други кръвни продукти ( болните с таласемия, или тези с хемофилия ), както и сред тези поставени на хронична хемодиализа. - по сексуален път: счита се, че този начин за предаване на инфекцията е малко вероятен, но все пак възможен. Лекарите не са сигурни доколко заразяването между партньорите е резултат на сексуалния контакт, или е във връзка с други причини, например ползването на общи самобръсначки, или четка за зъби. Съветва се хората, които имат повече от един сексуален партньор да използват презервативи. Естествено двойките често се безпокоят доколко е възможно да се заразят по между си; когато единият партньор е позитивен, а другият остава негативен и след години, тогава изглежда разумно предпазните мерки при секс да продължат да бъдат спазвани. - при ежедневните конткти в обществото и семейството: Хепатит С инфекцията не се предава при нормалното общуване и контакти, например чрез допир, или чаша използувана от заразен с вируса човек. Все пак е въпрос на разумна предпазливост, ако сте позитивен за вирус С, да използвате само собствени тоалетни принадлежности, както и грижливо да почитвате попаднала от вас кръв върху повърхности и предмети използувани и от други хора в семейството, или на работното ви място. - прилагащите инжекционни наркотици: между 50 и 80 % от тях са позитивни за хепатит С. От скоро се обсъжда и възможността инфекцията да се придобива и при “ смъркане “ на кокаин, когато лигавицата на носа е наранена. - чрез акупунктура, татуировки, игли използувани от китайската медицина: най- добрият начин да се предпазите от този вариант на инфектиране е да изисквате индивидуални игли от стерилни опаковки. - чрез слюнката: вируът на хепати С е откриван в нея, но е малко вероятно той да се принесе чрез целувка например, освен в случаите когато устната лигавица е наранена. - от майката към плода, или новороденото бебе: вероятността за това е изчислена на приблизително 6 %. В такива случаи при някои бебета често се откриват антитела спрямо хепатит С вируса, но те обикновенно се негативизират след 12- 18 месеца, което показва, че по- скоро тези антитела са преминали от майката към плода или бебето, като те изобщо не са били заразени. Най- разумното в такива случаи, е подозираната възможност за инфектиране на бебето да бъде изяснявана след навършването на 1 годишна възраст. Майките носителки на хепатит С естествено са загрижени относно възможността да предадат инфекциата на своите деца. Това е много малко вероятно ако са взети предпазните. мерки, за които стана дума по- горе. - при кърмене: повечето лекари са убедени, че няма опастност за кърмачето, когато неговата майка няма симптоми на заболяване независимо, че е носител на вируса. Теоретично е възможно бебето да бъде заразено когато има наранена устна лигавица, а зърната на кърмачката кървят. - по неизвестен път: не са изключение случаите, когато източника на инфекцията не може да се установи. Какви са симптомите на Хепатит С. Заболяването може да се прояви в остра, краткотрайна форма, но при някои хора и хронично в течение на десетилетия. При острото протичане оплакванията се наблюдават в разстояние на няколко седмици, след което при повечето болни настъпва оздравяване, с придобиване на имунитет. Много редки са случаите с критично тежък ход на инфекцията. При голям процент от заразените оплаквания липсват, или ако са налице са доста неясни и могат да бъдат оценени като проява на грипно заболяване, или синдром на хронична умора. Черният дроб е орган, който дава относително малко “ сигнали ” за това, че е болен, до момента когато заболяването му напредне твърде много. По- типични симптоми на острия вирус С хепатит са: - загуба на апетит - намаляване на теглото - различна степан на уморяемост - чувство на тревожност и обърканост - тежест, или болка в областта на черния дроб - непоносимост към алкохол - проблеми с концентрацията ( често описвани като “мозъчна замъгленост” ) - чувство за болест - грипоподобни оплаквания като температура, разтрисане, нощно изпотяване, главоболие, жълтеница, потъмняване на урината Приблизително 20 % от заразените оздравяват напълно. При тези при които това не стане, черният дроб остававъзпален в различна степен и за различно дълго време. Когато оплакванията, отклоненията в чернодробните проби, или маркерите за хепатит С инфекцията се намират позитивни в продължение на повече от 6 месеца се приема,че заболяването има хроничен ход. За някои болни чернодробното увреждане може да прогресира сравнително бързо и тежко в относително кратък интервал от време. В повечето случаи обаче, след острата фаза, ако не настъпи изчистване от вируса и заболяването приеме хроничен ход, болните нямат съществени оплаквания. В отделни случаи възпалителният процес в черния дроб е незначителен и не дава съществени усложнения в продължение на десетилетия. При други, макар и незабележимо на пръв поглед инфекцията прогресира и в даден момент се проявява с белезите на чернодробна цироза. Това се отнася в най- голяма степен за болните при които има допълнително увреждане на черния дроб от хронична употреба например на медикаменти, алкохол, наркотици. Трябва да се знае, че понастоящем, при възрастните, чернодробна трансплантация се извършва най- често заради чернодробна цироза, възникнала на базата на хепатит С. Какви са лабораторните тестове за хепатит С: За хората, при които се предполага, че имат хепатит С, както и при тези, при които той е вече доказан, се извършват значителен брой изследвания. Най- достъпният тест, доказващ контакт с хепатит С вируса, цели откриването на антитела към него. Позитивният резултат изисква второ, потвърдително изследване. Чрез това тестуване не е възможно да се установи наличието на активна вирусна инфекция. Необходимо е да се знае, че за да се образуват антитела спрямо вируса е необходим продължителен период от време- понякога няколко месеца. Ето защо отрицателният резултат не винаги означава, че вирусът е окончателно унищожен от имунната система. В последните години са разработени методи ( PCR техники ), чрез които могат да бъдат открити части от вируса, говорещи за активното му размножаване в черния дроб. Тези изследвания са много прецизни, в повечето случаи скъпи и се извършват само в специализирани лаборатории. Тестове оценяващи чернодробната функция: Това са изследвания, чрез които се търси наличието в кръвта на субстанции информиращи за чернодробно увреждане. Някои от тях оценяват напредналостта на заболяването. Нека се има предвид, че нито един от тестовете в тази група не доказва наличието на вирус С, както и това, че нормалните, или незначително отклонените резултати в никакъв случай не доказват, че увреждането на черния дроб вече е преминало. Чернодробна биопсия Това е най- добрият начин за оценка на чернодробните поражения. Провежда се с местна анестезия, като с тънка игла се взема парченце черен дроб, което по- късно се изследва под микроскоп. За повечето болнични заведения това е амбулаторна манипулация. Тестове оценяващи типът на хепатитния С вирус: Известни са три типа на вируса- 1, 2 и 3, с три подтипа – a, b и с. Възможно е заразяване последователно, или едновременно с различните типове вирус. Всеки един от тях дават едни и същи клинични прояви. Определянето им има по- скоро прогностично значение по отношение отговора към лечението. Тип 1 обичайно е по- устойчив и се повлиява по- трудно на лечение. Лечение: Понастоящем хепатит С се лекува с комбинация от два медикамента alpha Interferon и Ribavirin. До нейното утвърждаване се прилагаше т. нар монотерапия, само с Interferon. Добавянето на вирусстатика Ribavirin подобри съществено резултатите от лечението. Днес е възможно добри лечебни резултати да бъдат реализирани при приблизително 40 % от болните. В останалите случаи, независимо че не се постига изчистване от вируса, настъпва известно забавяне на вирусното размножаване и макар и временно стихване на възпалителния процес в черния дроб. Не всеки се нуждае от незабавно започване на лечение. При много случаи по- подходящо е изчаквателното поведение с внимателен контрол за прогрес на заболяването. Под внимание се вземат и някои фактори като възраст, тип на вируса, продължителност на инфекцията, степен на чернодробното поражение, вече наличие на напреднала цироза. Чрез тях може да се прецени с голяма вероятност ефективността на лечението. Болните с хепатит С много често задават въпроса за необходимостта от специална диета за тяхното заболяване. За повечето от тях и особено за тези които нямат съществени оплаквания- отговорът е не. Както всички останали те трябва да приемат добре балансирана и здравословна храна, без каквито и да е ограничения. На практика това означава редовно хранене, с прием на достатъчно белтък съдържащи продукти, както и плодове и зеленчуци. В повечето случаи такъв тип хранене осигурява достатъчни количества белтъчини, минерали и витмини, които са необходими за подпомагане на болния черен дроб. При напреднало заболяване е добре да се избягват прекалено сладките и мазни храни. В случаите с чернодробна цироза и особено при болни с усложнения е необходимо да се спазват диетични принципи, за които Вашия личен лекар ще даде най- добра информация. Заключение Хепатитът може да бъде директен резултат от приемането на лекарства, които са необходими за лечение на друга болест. Бързото забелязване на нарасналия брой на чернодробни ензими може да доведе до диагноза. Щом вирусът бъде диагностициран, следва по-нататъшна оценка, * Полимеразна верижна реакция – лабораторен процес при който определен сегмент от една смес от ДНК-вериги се възпроизвежда много бързо, и произвежда голямо и готово за анализ парче ДНК (бел. прев.) прекратяване на неблагоприятното лекарство и скорошно приключване. Превенцията продължава да бъде най-добрата интервенция. Употребата на презервативи по време на полов акт може да помогне за намаляване на риска от Хепатит B и е средство, доказало своята ефективност. Цялостно и редовно миене на ръцете е важна първа стъпка за предпазване от предаването на повечето вируси. Малко се знае з Необходимо е да се провеждат още много изследвания, за да се оцени кое е най-ефективното лечение за пациенти, които вече имат други хронични болести. Какво мога да направя аз? 1) Използвайте презерватив, когато правите секс (и мъжки, и женски би трябвало да ви предпазят). 2) Мийте ръцете си редовно. 3) Посещавайте редовно личния си лекар и обсъждайте с него/нея въпроси свързани с безопасния секс, и си правете редовни медицински прегледи.а другите причини за Хепатит.


text: Уенсди Адамс може да има садистични наклонности, но все пак си е комедиен образ. За разлика от Самара Морган. Тя е може би най-зловещото дете, от което тръпки са ни побивали пред екрана, пише http://jenite.bg. Ако сте изпитвали ужаса да гледате "Предизвестена смърт" и след това сте се стресирали, когато ви звъни телефонът, вероятно ще ви е интересно да разберете кой стои зад черната коса, която излизаше по онзи отвратителен начин от кладенеца и телевизора. Натиснете стрелката към следващата снимка и ще разберете! Давей Чейс (21 г.) - в действителност не е толкова страшна, нали? Е, да, има някакво нацупено готик излъчване, но със сигурност не може да се сравнява с ужасната Самара, в която се превъплъти на 11-годишна възраст. Светлооката актриса изигра и малката сестричка на злочестия Дони Дарко, а през 2009 излезе и самостоятелен филм за съдбата на Саманта Дарко. Давей беше в главната роля.


text: Днес името на Добри Терпешев е покрито с прах и малцина си спомнят за него. Това обаче е една от знаковите фигури в противоречивата история нa социалистическото движение в България. Дългогодишен политически затворник преди 9 септември 1944 г., след „революцията“ Терпешев опитал и меда, и жилото на властта. Той стигнал до поста вицепремиер и до генералско звание, а след това заради острите си критики срещу Тодор Живков бил изключен от партията и изселен от София. Роденият през 1884 г. Добри Терпешев станал член на Българската работническа социалдемократическа партия още през 1903 година. Полуграмотен, но смел и решителен, той се наложил в партията като непримирим революционер. Терпешев се различавал силно от интелектуалците, широки социалисти, Димитър Благоев и Янко Сакъзов и се чувствал по-добре в компанията на тесните и радикални комунисти, оглавявани от Георги Димитров. Затова при разцеплението на БР СДП той поел по пътя на радикалното крило на партията и това предопределило съдбата му на дългогодишен политически затворник. За пръв път Терпешев попаднал под ударите на закона още през 1912 година. По това време той бил мобилизиран като войник в Балканската война. Докато бил на фронта, прокарвал проповядваната от комунистите антивоенна политика. След като бил заловен да деморализира войниците, Терпешев бил арестуван и осъден на смърт. От гибелта го спасила атаката на турската армия, която принудила българските офицери да извадят от ареста всички провинили се войници, да им раздадат оръжие и да ги изпратят да защитават позициите. В началото на 20-те години на миналия век България изпаднала в състояние на гражданска война. След Септемврийското въстание от 1923 г. земеделците и комунистите били подложени на репресии от новото правителство на Александър Цанков. В тези години Добри Терпешев не стоял със скръстени ръце. През 1924-1925 г. той бил политически ръководител на хасковската комунистическа чета „Христо Ботев“, която водела битка с армията и полицията. След серия военни схватки и сражения с официалните власти, през 1925 г. Добри Терпешев бил заловен, арестуван и за втори път осъден на смърт. Забавянето на изпълнението на наказанието му обаче продължило цели 12 години. През това време той лежал в затвора при строг тъмничен режим, а през 1937 г. получил амнистия за втори път. Веднага след като излязъл от затвора, Добри Терпешев отново се захванал с комунистическа дейност и през 1938 г. станал член на ЦК на БРП (комунисти). През 1941 г. отново бил арестуван и хвърлен в затвора. Този път престоял там само две години и през 1943-та с помощта на свои бойни другари успял да избяга. Веднага след бягството си Терпешев бил избран за член на Политбюро на ЦК на БРП (к) и за командир на Народоосвободителната въстаническа армия (НОВА), която воювала с оръжие срещу правителствените сили. В края на лятото на 1944 г. правителството на Иван Багрянов, което се опитвало да смени плавно прогерманския курс на българската външна политика с продемократичен, било свалено. На негово място на 2 септември 1944 г. дошло правителството на земеделеца Константин Муравиев. Още от първия ден на седемдневното управление на Муравиев правителството започнало активни преговори с оглавяваното от Терпешев нелегално движение. По време на преговорите шефът на партизаните бил непримирим, че правителството трябва да се оттегли и на негово място да дойде управление, което да бъде доминирано от Отечествения фронт. Докато преговорите течали, Терпешев взел активно участие в преврата на 9 септември 1944 година. След идването на комунизма въпреки слабата си грамотност Добри Терпешев взел активно участие в изпълнителната власт. Веднага след преврата той станал министър без портфейл в правителството на Кимон Георгиев. След смъртта на Георги Димитров станал зам. министър-председател в правителството на Васил Коларов, който обаче починал през 1950 г. и властта била поета от Вълко Червенков. Докато се подвизавал по върховете на властта обаче, Добри Терпешев така и не успял да промени революционния си нрав и привичките си на човек от народа. Въпреки че бил настанен в луксозна резиденция в покрайнините на София, той не се отказал от навика си да отглежда домашни животни. Така из красивия парк на резиденцията му на воля се разхождали кокошки, пуйки, кози и агнета. Политическата му кариера продължила до Априлския пленум на БКП от 1956 година. Тогава Тодор Живков организирал успешен преврат срещу сталиниста Вълко Червенков и заклеймил политиката на „култа към личността“. За разлика от повечето членове на висшето ръководство на БКП, които в продължение на години коленичели пред Червенков, а след това в един миг го предали, Добри Терпешев отказал да се включи в преврата. От трибуната на Народното събрание той дори разкритикувал остро новия диктатор Тодор Живков, като заявил по негов адрес: „Той е толкова дребен, че ние никога не сме го забелязвали – нито преди, нито след вземането на властта в София. Ако поживея още малко, може да прочета, че Живков сам е извършил революцията в България“. Веднага след това Терпешев бил свален от всичките си постове, изключен от БКП, изселен от София, а поборническата му биография изтрита от историята на партията и държавата. Той доживял старините си като репресиран от режима, заради който прекарал младостта си по затворите. Напуснал този свят през 1967 година.